102. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 62988 της 4/16 Ιουν. 1999 (Β΄ 1242) Μηχανογράφηση Αμίσθων Υποθηκοφυλακείων Έχοντας υπόψη: 1.Τις διατάξεις: α)των άρθρ. 3, 4 και 5 του Νόμ. 325/1976 (ΦΕΚ 125/Α/1976) Σελ. 508,504(α) Τεύχος 1381 Σελ. 72 β)του άρθρ. 20 παρ. 5 του Νόμ. 2145/1993 (ΦΕΚ 88/Α/1993) και γ)του άρθρ. 27 του Νόμ. 2081/1992 (ΦΕΚ 154/Α/1992) με το οποίο προστέθηκε νέο άρθρ., το άρθρ. 29 στο Νόμ. 1558/1985 (ΦΕΚ 137/Α/1985). 2.Την απόφασή μας αρ. 100438/8.9.1995 (ΦΕΚ 788/Β/1995) 3.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε Την έναρξη του δευτέρου σταδίου μηχανογραφήσεως με την χρήση ηλεκτρονικών υπολογιστών στα Άμισθα Υποθηκοφυλακεία του Κράτους. Το δεύτερο αυτό στάδιο θα περιλαμβάνει την μηχανογράφηση των βιβλίων μερίδων των υποθηκοφυλακείων ως κατωτέρω αναλυτικά αναφέρεται. Η σχετική δαπάνη θα καλυφθεί από τους Άμισθους Υποθηκοφύλακες σύμφωνα με τη διάταξη της παρ. 5 εδάφ. 2 του άρθρ. 20 του Νόμ. 2145/1993. Το δεύτερο αυτό στάδιο μηχανογραφήσεως θα διαρκέσει 5 έτη, η έναρξη δε αυτού ορίζεται ως εξής: 1.α.Από 15.10.1999 για τα άμισθα Υποθηκοφυλακεία που είχαν υποχρέωση σύμφωνα με την απόφασή μας αριθ. 100438/1995 (ΦΕΚ 788/Β΄/1995) να περατώσουν το πρώτο στάδιο μηχανογραφήσεως εντός 2 ετών και 6 μηνών. Η ίδια ημερομηνία ισχύει και για τα νεοσύστατα Άμισθα Υποθηκοφυλακεία Γλυφάδας και Νέας Ερυθραίας, τα οποία παράλληλα με την μηχανογράφηση των βιβλίων μερίδων υποχρεούνται να μηχανογραφήσουν και τα Γενικά αλφαβητικά Ευρετήρια. 6.Η.α.101-102 Οργανισμός Υποθηκοφυλακείων β.Από 15.10.2000 για τα Άμισθα Υποθηκοφυλακεία που είχαν υποχρέωση σύμφωνα με την ίδια απόφαση να περατώσουν το πρώτο στάδιο μηχανογραφήσεως εντός 3 ετών και 6 μηνών. γ.Από 15.10.2001 για τα Άμισθα Υποθηκοφυλακεία που είχαν υποχρέωση σύμφωνα με την ίδια απόφαση να περατώσουν το πρώτο στάδιο μηχανογραφήσεως, εντός 4 ετών και 6 μηνών. 2.Η καταγραφή των βιβλίων μερίδων θα περιλαμβάνει όλες τις μερίδες που αφορούν τα συμβόλαια που κατατίθενται στα υποθηκοφυλακεία μετά την ημερομηνία ενάρξεως του δευτέρου σταδίου της μηχανογραφήσεως όπως αυτή προσδιορίζεται στην προηγούμενη παρ.. Εάν οι συμβαλλόμενοι έχουν ήδη μερίδα, ο υποθηκοφύλακας υποχρεούται να μηχανογραφήσει και όλες τις προηγούμενες πράξεις που περιλαμβάνονται στην μερίδα ή στις μερίδες τους από την έναρξη λειτουργίας του Υποθηκοφυλακείου. 3.Ταυτόχρονα με την καταγραφή των νέων μερίδων ο άμισθος υποθηκοφύλακας οφείλει να καταγράψει και όλες τις μερίδες της αντίστοιχης ημερομηνίας του αμέσως προηγούμενου έτους, ώστε σε μία πενταετία να έχουν καταγραφεί στα υποθηκοφυλακεία όλες οι μερίδες που αφορούν συμβόλαια μιας δεκαετίας, ανάλογα με την έναρξη του παρόντος σταδίου μηχανογραφήσεως σύμφωνα με την παρ. 1 της παρούσης απόφασης. 4.Κατά το χρόνο μηχανογραφήσεως των βιβλίων μερίδων, οι μερίδες εξακολουθούν να τηρούνται και να γράφονται στα υποθηκοφυλακεία, στα κατά νόμο προβλεπόμενα βιβλία και σε καμιά περίπτωση η μηχανογράφησή τους, δεν αντικαθιστά τον προβλεπόμενο τρόπο καταγραφής τους από την κείμενη νομοθεσία. 5.Το σύστημα μηχανογραφήσεως θα περιλαμβάνει κεντρικό επεξεργαστή pentium με τεχνολογία Α.Τ.Χ. με τουλάχιστον 32 Mb RAM, επεκτάσιμο στα 128 Mb τουλάχιστον, σε σκληρό δίσκο 4,3 GB και άνω και δυνατότητα σύνδεσης με Modem. Το λειτουργικό σύστημα θα είναι windows  , 95 ή  , 98 και γλώσσα σε περιβάλλον GUI-visual object programming Y2K, συμβατό με το έτος 2000. Απαιτείται μονάδα λήψεως αντιγράφου ασφαλείας τύπου DAT Tape Streamer χωρητικότητας μεγαλύτερης ή ίσης των 4GB. Η λήψη αντιγράφου ασφαλείας να γίνεται εβδομαδιαίως και το DAT θα φυλάσσεται σε πυρασφαλές και υδατοστεγές κιβώτιο. Ένα ετήσιο αντίγραφο ασφαλείας να φυλάσσεται σε άλλο χώρο. 6.Τα Άμισθα Υποθηκοφυλακεία στα οποία τα προς μεταγραφή συμβόλαια ανήλθαν κατά το έτος 1998 σε 2.000 και άνω, υποχρεούνται εντός 2 ετών από την έναρξη του δευτέρου σταδίου της μηχανογραφήσεως όπως προβλέπεται για κάθε ένα από αυτά να αντικαταστήσουν τους ηλεκτρονικούς υπολογιστές τους και να αλλάξουν το λειτουργικό τους σύστημα, συμμορφούμενα με τα αναφερόμενα στην προηγούμενη παρ.. Τα γενικά Αλφαβητικά ευρετήρια που μηχανογραφήθησαν στο πρώτο στάδιο, θα πρέπει και αυτά να μεταφερθούν στο νέο λειτουργικό σύστημα. Τα Άμισθα Υποθηκοφυλακεία στα οποία τα προς μεταγραφή συμβόλαια κατά το έτος 1998 είναι κάτω των 2.000 συνεχίζουν να καταχωρούν τις μερίδες με τους ηλεκτρονικούς υπολογιστές και το λειτουργικό σύστημα που χρησιμοποιούσαν κατά το πρώτο στάδιο μηχανογραφήσεως των Γενικών Αλφαβητικών Ευρετηρίων, υποχρεούμενα μετά την πάροδο της πενταετούς προθεσμίας που προβλέπεται στην παρ. 3 της παρούσης αποφάσεως για κάθε ένα από αυτά, εντός τριμήνου, να αντικαταστήσουν τους ηλεκτρονικούς υπολογιστές και το λειτουργικό τους σύστημα, σύμφωνα με όσα ορίζονται στην προηγούμενη παρ. της παρούσης αποφάσεως. 7.Για λόγους συμβατότητας και ενιαίας μηχανογραφήσεως, το λογισμικό που θα χρησιμοποιηθεί θα είναι το ίδιο για όλα τα υποθηκοφυλακεία. Η δαπάνη του λογισμικού και η εγκατάστασή του θα βαρύνει τον υποθηκοφύλακα. Το ενιαίο δε του συστήματος θα διασφαλισθεί με την κατάρτιση ενός προγράμματος καταγραφής των μερίδων, με επιμέλεια και φροντίδα της Ένωσης Αμίσθων Υποθηκοφυλάκων, το οποίο θα πρέπει να είναι έτοιμο μέχρι 30 Σεπτ. 1999. 8.Μετά την έναρξη του δευτέρου σταδίου της μηχανογραφήσεως υποθηκοφύλακες ή εκτελούντες χρέη υποθηκοφυλάκων που αποχωρούν της υπηρεσίας για οιονδήποτε λόγο, υποχρεούνται κατά τον χρόνο αποχωρήσεώς τους να έχουν μηχανογραφήσει όλες τις νέες μερίδες, καθώς και εκείνες προηγουμένων ετών, σύμφωνα με τα όσα ορίζονται στην παρ. 3 της παρούσης αποφάσεως. Μετά την αποχώρησή τους, οι νέοι υποθηκοφύλακες ή οι αναλαμβάνοντες έργα υποθηκοφύλακος που τοποθετούνται στην θέση τους, συνεχίζουν την μηχανογράφηση των βιβλίων μερίδων με τον ίδιο τρόπο. (Μετά τη σελ. 508,504) Σελ. 508,505 Τεύχος 1364 Σελ. 17 Οργανισμός Υποθηκοφυλακείων 6.Η.α.102 9.Η έναρξη, η σταδιακή πρόοδος και το πέρας της μηχανογραφήσεως, βεβαιούνται με αντίστοιχες δηλώσεις των υπαγομένων στην παρούσα απόφαση υποθηκοφυλάκων, τις οποίες υποβάλλουν στις αρμόδιες Δ/νσεις του Υπουργείου Δικαιοσύνης, και στον αρμόδιο Εισαγγελέα Πρωτοδικών. Η δήλωση για την έναρξη πρέπει να υποβληθεί εντός 30 ημερών από την ημερομηνία ενάρξεως του παρόντος σταδίου μηχανογραφήσεως σύμφωνα με την παρ. 1 της απόφασης αυτής, οι δε δηλώσεις για τη σταδιακή πρόοδο της μηχανογραφήσεως εντός 15 ημερών από τη λήξη του κάθε εξαμήνου. 10.Η Δ/νση Πληροφορικής του Υπουργείου Δικαιοσύνης και ο αρμόδιος εισαγγελέας Πρωτοδικών επιθεωρούν κατά την κρίση τους για την διαπίστωση εφαρμογής της αποφάσεως αυτής. Η παρακολούθηση και η πρόοδος των εργασιών του σταδίου αυτού της μηχανογραφήσεως σε κάθε ένα Υποθηκοφυλακείο, δύναται να ασκείται παραλλήλως και από την Ένωση Αμίσθων Υποθηκοφυλάκων. 11.Παράλληλα με την καταγραφή των βιβλίων μερίδων οι Άμισθοι Υποθηκοφύλακες αντιπαραβάλουν τα Γενικά αλφαβητικά Ευρετήρια που κατέγραψαν σύμφωνα με την προηγούμενη απόφασή μας με το μηχανογραφικό σύστημα. Με νεώτερη απόφασή μας θα καθορισθεί κάθε αναγκαία λεπτομέρεια για τη χρήση των Γενικών Αλφαβητικών Ευρετηρίων με ηλεκτρονικούς υπολογιστές στα Άμισθα Υποθηκοφυλακεία του Κράτους. 12.Κατά την καταγραφή των μερίδων, δίδεται το δικαίωμα στους Άμισθους Υποθηκοφύλακες να διευκρινίσουν ή να συμπληρώσουν τυχόν ελλείψεις του καταχωρητέου τίτλου σε ότι αφορά τα στοιχεία των συμβαλλομένων, την τοποθεσία και την διεύθυνση του ακινήτου, το είδος του ακινήτου κλπ., εφόσον από τα ήδη υπάρχοντα στοιχεία είναι δυνατή αυτή η συμπλήρωση. 13.Η παράβαση των διατάξεων της αποφάσεως αυτής οι οποίες αφορούν στην εκπλήρωση των υποχρεώσεων των Άμισθων Υποθηκοφυλάκων για την καταγραφή των βιβλίων μερίδων, συνεπάγεται την επιβολή των κυρώσεων του τελευταίου εδαφ. της παρ. 5 του άρθρ. 20 του Νόμ. 2145/1993. 11.Με νεώτερη απόφασή μας θα καθορισθούν τα επόμενα στάδια μηχανογραφήσεως. 